[{"text_idx": "#000000", "text": "Angharad ac Alistair yn dathlu llwyddiant gyda \u2018Carnifal\u2019"}, {"text_idx": "#000001", "text": "Mae 2023 wedi bod yn flwyddyn o gyffro hyd yn hyn i Angharad Rhiannon ac i Alistair James ac mae\u2019r ddau nawr wedi dod ynghyd i ryddhau sengl newydd gyda\u2019i gilydd."}, {"text_idx": "#000002", "text": "\u2018Carnifal\u2019 ydy enw\u2019r trac newydd gan y ddau ffrind sydd wedi gweld eu gyrfa gerddorol yn mynd o nerth i nerth ers dechrau\u2019r flwyddyn wrth i\u2019r ddau wireddu breuddwydion cerddorol."}, {"text_idx": "#000003", "text": "Mae Angharad wedi bod yn dilyn Gwobrau\u2019r Selar ers blynyddoedd ac yn hybu\u2019r holl artistiaid sy\u2019n ennill gwobrau ar ei rhaglenni radio ar Bro Radio a GTFM. Roedd Angharad wedi ei syfrdanu ei bod hi ar y rhestrau ei hun eleni ond wrth ei bodd pan gyhoeddwyd ar raglen Ifan Jones Evans ar Radio Cymru ei bod hi wedi ennill y wobr Record Hir Orau am ei halbwm \u2018Seren\u2019."}, {"text_idx": "#000004", "text": "\u201cDwi wedi bod ar bedair rhestr fer ac mae wedi bod yn fraint cael fy enw wrth ochr yr artistiaid yma dwi\u2019n eu hedmygu. Diolch i bawb sydd wedi pleidleisio, mae\u2019n meddwl y byd\u201d meddai Angharad ar y pryd trwy ddagrau llawenydd.\u201d"}, {"text_idx": "#000005", "text": "Daeth llwyddiant hefyd i Alistair, sy\u2019n gerddor profiadol, lai na phythefnos ar o\u0302l i Angharad gipio\u2019r wobr Record Hir orau wrth iddo yntau wireddu breuddwyd ei hun trwy ennill cystadleuaeth Ca\u0302n i Gymru gyda\u2019r ga\u0302n \u2018Patagonia\u2019. Roedd y cerddor wedi gwirioni gyda\u2019r canlyniad, a dyma uchafbwynt ei yrfa hyd yma meddai."}, {"text_idx": "#000006", "text": "Rhan o wobr Ca\u0302n i Gymru ydy\u2019r cyfle i gystadlu yn yr W\u0302yl Ban Geltaidd ac fe gafodd Alistair lwyddiant pellach yno wrth i \u2018Patagonia\u2019 ddod yn ail yn y gystadleuaeth \u2018Ca\u0302n Ryngwladol\u2019."}, {"text_idx": "#000007", "text": "Dathlu llwyddiant ar y cyd"}, {"text_idx": "#000009", "text": "\u201cRoedd y dathliadau yn dilyn llwyddiant \u2018Patagonia\u2019 yn teimlo fel carnifal a dyna o le ddaeth teitl y ga\u0302n\u201d meddai Alistair."}, {"text_idx": "#000011", "text": "Mae \u2018Carnifal\u2019 yn cynnwys unawd gan Angharad ar y ffidl, sy\u2019n golygu llawer iddi gan taw ei thad-cu wnaeth y ffidl yn arbennig iddi."}, {"text_idx": "#000012", "text": "Todd Campbell sydd wedi cynhyrchu\u2019r trac a letterfella sydd wedi dylunio\u2019r gwaith celf ar gyfer y sengl."}]